**SE ako Objednávateľ, verzia 21/01/2021**

**č. zmluvy Objednávateľa: 4.........**

**SAP č. Dodávateľa: .........**

|  |
| --- |
| zmluva O dielo |
| uzavretá v zmysle § 536 a nasl. zákona č. 513/1991 Zb. Obchodný zákonník v platnom znení(ďalej len „**Zmluva**”) |
| uzavretá medzi: |
| Obchodné meno: | **Slovenské elektrárne, a.s.** |
| Sídlo: | Mlynské nivy 47, 821 09 Bratislava  |
| IČO: | 35 829 052 |
| DIČ: | 2020261353 |
| IČ DPH: | SK2020261353 |
| v mene spoločnosti koná: | Meno a priezvisko, funkcia |
|  | Meno a priezvisko, funkcia |
| Zapísaný v: | Obchodnom registri Okresného súdu Bratislava I., odd.: Sa, č. vl.: 2904/B |
| (ďalej len „**Objednávateľ**”) |
| a |
| Obchodné meno: |  |
| Sídlo: |  |
| IČO: |  |
| DIČ: |  |
| IČ DPH: |  |
| Registrácia pre daň z pridanej hodnoty (DPH): | platiteľ DPH v zmysle § 4 /neplatiteľ DPH v zmysle zákona č. 222/2004 Z.z. o DPH v znení neskorších predpisov |
| v mene spoločnosti koná: | Meno a priezvisko, funkcia |
|  | Meno a priezvisko, funkcia |
| Zapísaný v: |  |
| (ďalej len „**Zhotoviteľ**”) |
| (ďalej spolu tiež „**Zmluvné strany**” alebo osobitne „**Zmluvná strana**”) |

**PREAMBULA**

Zmluvné strany uzatvárajú v zmysle § 56 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon o verejnom obstarávaní**“) na základe výsledku verejnej súťaže zverejnenej v úradnom vestníku Európskej únie č. ..... zo dňa ...... pod číslom ............ a vo Vestníku verejného obstarávania č. ..... zo dňa ..... pod číslom .............. túto Zmluvu.

1. PREDMET ZMLUVY
	1. Predmet a účel Zmluvy

Predmetom tejto Zmluvy je stanoviť práva a povinnosti Zmluvných strán a podmienky obchodného vzťahu medzi Zmluvnými stranami, ktoré sa budú aplikovať na zhotovenie diela uvedeného v bode 1.2 tejto Zmluvy Zhotoviteľom pre Objednávateľa.

* + 1. Účelom tejto Zmluvy je zabezpečiť pre Objednávateľa výmenu prvkov a komponentov merania koncentrácie H3BO3 a tým splniť legislatívne požiadavky zákona č. 87/2018 Z. z. o radiačnej ochrane a o zmene a doplnení niektorých zákonov v platnom znení, zaistenie funkčnosti, výkonnosti, spoľahlivosti, odolnosti voči prostrediu, nadväznosti na systémy elektro, SKR a strojnú časť.
	1. Špecifikácia predmetu plnenia

V zmysle podmienok tejto Zmluvy, súčasťou ktorej sú **Všeobecné obchodné podmienky Slovenských elektrární, a.s.**, v zmysle bodu 3.1 tejto Zmluvy (ďalej len „**VOP**“),sa Zhotoviteľ zaväzuje zhotoviť pre Objednávateľa a Objednávateľ sa zaväzuje od Zhotoviteľa prevziať a zaplatiť cenu za vykonanie nasledovných diel:

**1. Dielo: „EBO 10039 - Výmena prvkov a komponentov merania koncentrácie H3BO3“ pre 4. blok Atómovej elektrárne Bohunice (ďalej len „EBO“) (ďalej len „1. Dielo“) a**

**2. Dielo: „EBO 10039 - Výmena prvkov a komponentov merania koncentrácie H3BO3“ pre 3. blok (ďalej len „2. Dielo“)**

(ďalej ako „**predmet Zmluvy**“ alebo ako „**predmet plnenia**“)

(ďalej samostatne 1. Dielo a 2. Dielo aj ako „**Dielo**“ a 1. Dielo a 2. Dielo spoločne ako „**Diela**“),

ktoré zahŕňa nasledovné činnosti:

* + 1. Vypracovanie realizačnej projektovej dokumentácie;
		2. Dodávka a realizácia diela podľa projektovej dokumentácie 1. Diela, 3 ks bóromerov počas GO4/2022, Skúšky FAT, PKV a KV;
		3. Dodávka a realizácia diela podľa projektovej dokumentácie 2. Diela, 3 ks bóromerov počas GO3/2022, Skúšky FAT, PKV a KV;
		4. Dodávka a realizácia diela podľa projektovej dokumentácie 2. Diela, 3 ks bóromerov pre 3. Blok EBO/2023, Skúšky FAT, PKV a KV
		5. Dodávka a realizácia diela podľa projektovej dokumentácie 1. a 2. Diela, 3 ks bóromerov pre 3. Blok EBO/2024, 3 ks bóromerov pre 4. Blok EBO/2024, Skúšky FAT, PKV a KV;
		6. Vypracovanie a dodanie dokumentácie v červenej ceruzke;
		7. Školenie pracovníkov objednávateľa v rozsahu Technickej špecifikácie (pracovníci prevádzky EBO);
		8. Vypracovanie a dodanie dokumentácie v červenej ceruzke, Sprievodnej technickej dokumentácie, Spracovanie a dodávka Dokumentácie skutočného vyhotovenia, Zapracovanie DSV do DSS.

Detailná technická špecifikácia každého Diela sa nachádza v Prílohe č. 2 tejto Zmluvy (ďalej len „**Technická špecifikácia**“).

* 1. Zneškodnenie alebo zhodnotenie odpadu
		1. Súčasťou predmetu plnenia **nie je** zneškodnenie alebo zhodnotenie odpadu. Zhotoviteľ je pri manipulácii s odpadmi povinný dodržiavať postupy podľa interných predpisov Objednávateľa, s ktorými bol preukázateľne oboznámený pred nástupom na výkon predmetu plnenia.
		2. Zmluvné strany sa dohodli, že Zhotoviteľ je povinný pri manipulácii s odpadmi dodržiavať ustanovenia uvedené v Prílohe č. 1 –VOP, článok XXIV. Ochrana životného prostredia, bod 24.7 Nakladanie s odpadmi.
		3. Zmluvné strany sa dohodli, že Zhotoviteľ nesmie zneškodniť alebo zhodnotiť železný šrot, farebné kovy a Objednávateľom presne určené časti odpadu, vrátane odpadu, ktorý je vhodný na ďalšie využitie v domácnosti. Tieto odpady zostávajú majetkom Objednávateľa.
	2. Dodávané dokumenty

Zhotoviteľ sa zaväzuje odovzdať Objednávateľovi dokumenty uvedené v bode 5.1 Technickej špecifikácie, ktorá tvorí Prílohu č. 2 tejto Zmluvy.

* 1. Zabezpečenie kvality

Realizácia Diela patrí do **1.** kategórie zabezpečovania kvality.

Realizácia Diela patrí do 1. kategórie zabezpečovania kvality, ak súvisí s vybraným zariadením v zmysle zákona č. 541/2004 Z. z. o mierovom využití jadrovej energie (atómový zákon) a o zmene a doplnení niektorých zákonov v platnom znení (ďalej len „**Atómový zákon**“) a vykonávacích vyhlášok k atómovému zákonu, alebo ak ide o Dielo, ktoré môže ovplyvniť prevádzku uvedených zariadení. Do 1. kategórie patrí aj Dielo, ktoré nespĺňa požiadavky vyššie uvedené, ale môže iným spôsobom ovplyvniť jadrovú bezpečnosť jadrového zariadenia (spravidla podliehajú dozoru ÚJD SR).

Pri vykonávaní Diela je Zhotoviteľ povinný zabezpečiť splnenie príslušných povinností v zmysle ustanovení bodu 18.2 VOP, ktoré tvoria Prílohu č. 1 k tejto Zmluve. Ostatné podmienky súvisiace s týmto bodom Zmluvy sú uvedené v Prílohe č. 1 – VOP, článok XVIII. Systémy manažérstva dodávateľa.

1. Uzatvorenie zmluvy a zmeny
	1. Platnosť

Táto Zmluva je platná dňom jej podpisu obidvomi Zmluvnými stranami.

* 1. Účinnosť

Táto Zmluva nadobúda účinnosť dňom podpisu obomi Zmluvnými stranami.

Ostatné podmienky súvisiace s týmto článkom Zmluvy sú uvedené v Prílohe č. 1 – VOP, článok IV. Uzatvorenie zmluvy a zmeny.

1. Výklad zmluvy
	1. Všeobecné obchodné podmienky spoločnosti Slovenské elektrárne, a.s. (VOP)

Zhotoviteľ berie na vedomie a výslovne súhlasí, že ostatné podmienky vzťahujúce sa na túto Zmluvu sú uvedené vo **VOP**, verzia **01.12.2020**, ktoré tvoria Prílohu č. 1 k tejto Zmluve.

Zhotoviteľ vyhlasuje, že sa s obsahom ustanovení VOP oboznámil, ich obsah je mu známy a berie na vedomie skutočnosť, že VOP sú pre neho záväzné a podpisom tejto Zmluvy sa zaväzuje dodržiavať ich ustanovenia.

* 1. Všeobecné technické podmienky

Zhotoviteľ sa zaväzuje, že pri vykonávaní Diela v priestoroch Objednávateľa bude dodržiavať podmienky uvedené vo Všeobecných technických podmienkach plnenia v SE (závody), verzia 01.12.2020, ktoré tvoria Prílohu č. 1 tejto Zmluvy (ďalej len „VTP“).

* 1. Prednosť ustanovení
		1. V prípade rozporu medzi podmienkami uvedenými v tejto Zmluve a podmienkami uvedenými v jej prílohách, resp. súčastiach má prednosť text tejto Zmluvy.
		2. V prípade rozporu medzi ustanoveniami jednotlivých príloh má Technická špecifikácia prednosť pred VTP.
		3. V prípade rozporu medzi podmienkami uvedenými vo VOP a podmienkami uvedenými vo VTP majú prednosť VTP pred VOP.
		4. V prípade rozporu medzi podmienkami uvedenými v Technickej špecifikácii a podmienkami uvedenými v Čestnom vyhlásení, ktoré je uvedené v Prílohe č. 8 Zmluvy, má prednosť znenie Čestného vyhlásenia, ktoré je Prílohou č. 8 Zmluvy pred Technickou špecifikáciou.

Ostatné podmienky súvisiace s týmto článkom Zmluvy sú uvedené v Prílohe č. 1 – VOP, článok V. Výklad.

1. komunikácia
	1. Kontaktné osoby

Kontaktnou osobou v zmluvných veciach je:

za Objednávateľa:

**Mgr. Natália Košlabová,** Taktický nákupca, Natalia.Koslabova@seas.sk, tel. č. +421 33 597 2659, +421910 673 734

za Zhotoviteľa:

**meno a priezvisko, funkciu, kontaktný e-mail a tel. čísla**

* 1. Manažéri Zmluvy

Na účely vykonávania organizačných a realizačných úkonov na základe ustanovení tejto Zmluvy sú určené nasledovné osoby:

Manažér Zmluvy **za Objednávateľa**:

**meno a priezvisko, funkciu, kontaktný e-mail a tel. čísla**

Manažér Zmluvy **za Zhotoviteľa**:

**meno a priezvisko, funkciu, kontaktný e-mail a tel. čísla**

Ostatné podmienky súvisiace s týmto článkom Zmluvy sú uvedené v Prílohe č. 1 – VOP, článok VI. Komunikácia.

1. CENA, FAKTURAČNÉ a platobné podmienky
	1. Cena
		1. Objednávateľ sa zaväzuje zaplatiť za Diela cenu, ktorá bude určená spôsobom uvedeným v nasledujúcich bodoch tohto článku Zmluvy (ďalej len „**cena za Dielo**“alebo„**cena**“).
		2. Zmluvné strany sa dohodli, že pevná cena za zhotovené Diela podľa bodu 1.2 tejto Zmluvy je:

**XXXXXXXXXXXXXXXXXXXX**,- EUR bez DPH

(slovom: **xxxxxxxxxxxxxxxxxxx** eur bez DPH)

|  |  |  |
| --- | --- | --- |
|  | cena v EUR bez DPH | slovom |
| 1. Dielo |  |  |
| 2. Dielo |  |  |
| Spolu |  |  |

* + 1. Skladba položiek tvoriacich cenu Diel je uvedená v kalkulácii, ktorá tvorí Prílohu č. 3 tejto Zmluvy (ďalej len „**Kalkulácia ceny za Dielo**“).
		2. Zmluvné strany sa dohodli, že cena za Diela bude platená Objednávateľom Zhotoviteľovi priebežne, podľa platobných míľnikov definovaných nižšie, na základe faktúr vystavených Zhotoviteľom počas vykonávania Diel. Podkladom pre vystavenie faktúry Zhotoviteľom za príslušný platobný míľnik je protokol o splnení platobného míľnika (ďalej len „**Míľnikový protokol**“), potvrdený Manažérom Zmluvy za Objednávateľa a za Zhotoviteľa v zmysle bodu 4.2 tejto Zmluvy.
		3. **Platobné míľniky**

 Cena za Diela bude fakturovaná Zhotoviteľom postupne, po splnení nasledovných jednotlivých platobných míľnikov:

|  |  |  |
| --- | --- | --- |
| **Platobný míľnik č.** | **Predmet platobného míľnika** | **Cena platobného míľnika v EUR bez DPH** |
| 1 | Plnenie podľa bodu 1.2.1 Zmluvy pre 1. a 2. Dielo | 9 % z celkovej cenyz toho 1. Dielo: 4,5 %z toho 2. Dielo: 4,5 % |
| 2 | Plnenie podľa bodu 1.2.2, 1.2.6 a 1.2.7 Zmluvy pre 1. Dielo | 18 % z celkovej cenyZ toho školenie ... Eur bez DPH |
| 3 | Plnenie podľa bodu 1.2.3, 1.2.6 a 1.2.7 Zmluvy pre 2. Dielo | 18 % z celkovej cenyZ toho školenie ... Eur bez DPH |
| 4 | Plnenie podľa bodu 1.2.4, 1.2.6 a 1.2.7 Zmluvy pre 2. Dielo | 18 % z celkovej cenyZ toho školenie ... Eur bez DPH |
| 5 | Plnenie podľa bodu 1.2.5, 1.2.6 a 1.2.7 Zmluvy pre 1. a 2. Dielo | 36 % z celkovej ceny z toho 1. Dielo: 18 %Z toho školenie ... Eur bez DPHz toho 2. Dielo: 18 %Z toho školenie ... Eur bez DPH |
| 6 | Plnenie podľa bodu 1.2.8 Zmluvy pre 1. a 2. Dielo | 1 % z celkovej cenyz toho 1. Dielo: 0,5 %z toho 2. Dielo: 0,5% |

(ďalej ako„**Platobné míľniky**“)

* + 1. Zmluvné strany sa dohodli, že v cene za Dielo je zahrnutá cena za materiál dodaný Zhotoviteľom v priebehu zhotovenia Diela na základe tejto Zmluvy.
	1. Banková záruka
		1. **Všeobecné podmienky**
			1. Zhotoviteľ je povinný na zabezpečenie svojich záväzkov vzniknutých na základe tejto Zmluvy predložiť Objednávateľovi nepodmienenú a neodvolateľnú bankovú záruku v znení akceptovateľnom pre Objednávateľa, na základe ktorej bude banka povinná plniť na prvé písomné požiadanie Objednávateľa. Za akceptovateľnú bankovú záruku sa považuje taká banková záruka, ktorá bude vystavená v súlade s obsahom a vo forme v zásade zhodnej s formou, ktorá je uvedená v Prílohe č. 6 Zmluvy, a to bankou, ktorá nemá ani jeden z ratingov horší ako:
* Moody’s – „Baa3”; alebo
* Fitch – „BBB-”; alebo
* Standard & Poor´s – „BBB-”.
	+ - 1. Ak sa počas trvania bankovej záruky banke, ktorá bankovú záruku vystavila, zhorší rating tak, že nebude dosahovať ani jeden z ratingov uvedených v predchádzajúcom odseku (i) tohto bodu Zmluvy, potom je Objednávateľ oprávnený písomne upozorniť Zhotoviteľa na túto skutočnosť a  Zhotoviteľ je povinný na vlastné náklady do 10 dní od doručenia upozornenia predložiť Objednávateľovi novú bankovú záruku, ktorá bude vystavená bankou, ktorej rating bude spĺňať podmienky uvedené v predchádzajúcom odseku (i) tohto bodu Zmluvy a bude po obsahovej a formálnej stránke spĺňať požiadavky stanovené v tejto Zmluve. Objednávateľ vráti existujúcu bankovú záruku Zhotoviteľovi až potom, ako mu bude predložená nová banková záruka vydaná podľa tohto bodu.
			2. Ak Zhotoviteľ nepredloží bankovú záruku v lehote alebo v súlade s podmienkami uvedenými v predchádzajúcich odsekoch (i) alebo (ii) tohto bodu Zmluvy, Objednávateľ je oprávnený uspokojiť sa z bankovej záruky a/alebo zadržať finančné prostriedky v sume zodpovedajúcej hodnote 100% platnej bankovej záruky vystavenej bankou, ktorej rating sa zhoršil.
		1. **Banková záruka počas plynutia záručnej doby**

Zhotoviteľ je povinný najneskôr do 20 dní odo dňa zhotovenia, odovzdania a prevzatia časti Diela v zmysle bodu 1.2.2 Objednávateľom podľa tejto Zmluvy na svoje náklady obstarať a predložiť Objednávateľovi na zabezpečenie jeho záväzkov podľa tejto Zmluvy bankovú záruku na peňažnú sumu rovnajúcu sa **5** % z ceny za obe Diela špecifikovanej v bode 5.1.2. tejto Zmluvy (ďalej len „**Záruka počas plynutia záručnej doby**“).

Ak zhotoviteľ nesplní svoju povinnosť uvedenú v tomto bode Zmluvy a nepredloží Záruku počas plynutia záručnej doby v súlade so Zmluvou, Objednávateľ je oprávnený zadržať sumu vo výške 100% hodnoty požadovanej Záruky. Zadržaná suma bude uvoľnená do 30 dní po uplynutí záručnej doby v zmysle bodu 9.1 tejto Zmluvy, resp. do 30 dní po odstránení všetkých prípadných vád oznámených Zhotoviteľovi počas plynutia záručnej doby v zmysle bodu 9.1 Zmluvy.

* + - 1. Zhotoviteľ sa zaväzuje zabezpečiť, že Záruka počas plynutia záručnej doby bude platná počas celej záručnej doby, pričom jej platnosť môže uplynúť najskôr 30-tym dňom po uplynutí záručnej doby. V prípade, že počas záručnej doby dôjde k oznámeniu vád Objednávateľom Zhotoviteľovi v zmysle čl. 9 Zmluvy, zaväzuje sa Zhotoviteľ na vlastné náklady zabezpečiť predĺženie platnosti Záruky počas plynutia záručnej doby tak, aby Záruka počas plynutia záručnej doby bola platná do doby odstránenia všetkých vád oznámených Objednávateľom počas záručnej doby. Predĺženie Záruky počas plynutia záručnej doby v zmysle predchádzajúcej vety sa Zhotoviteľ zaväzuje zabezpečiť do 15 dní odo dňa, kedy došlo zo strany Objednávateľa k oznámeniu prvej vady v zmysle čl. 9 Zmluvy.
			2. Zhotoviteľ sa zaväzuje na vlastné náklady zabezpečiť predĺženie platnosti Záruky počas plynutia záručnej doby aj v prípade, že dôjde k predĺženiu platnosti záručnej doby uvedenej v Zmluve, a to do 15 dní odo dňa, kedy k predĺženiu platnosti záručnej doby uvedenej v Zmluve došlo.
			3. Zhotoviteľ sa zaväzuje na vlastné náklady zabezpečiť doplnenie Záruky počas plynutia záručnej doby do hodnoty uvedenej v tomto bode Zmluvy vždy, keď sa Objednávateľ uspokojí zo Záruky počas plynutia záručnej doby v zmysle podmienok tejto Zmluvy, a to v lehote do 15 dní odo dňa, kedy k uspokojeniu zo Záruky počas plynutia záručnej doby Objednávateľom došlo.
			4. Objednávateľ je oprávnený uspokojiť sa zo Záruky počas plynutia záručnej doby v prípade, že:
				1. Objednávateľovi vznikne voči Zhotoviteľovi nárok na akúkoľvek sumu v súvislosti s neodstránením vady Diela v súlade s touto Zmluvou, pričom v takomto prípade je Objednávateľ oprávnený uspokojiť sa zo Záruky počas plynutia záručnej doby vo výške zmluvnej pokuty podľa čl. XV. VOP, ktoré tvoria Prílohu č. 1 k tejto Zmluve, a nákladov a výdavkov Objednávateľa na odstránenie takejto vady;
				2. Zhotoviteľ nepredĺži platnosť Záruky počas plynutia záručnej doby v zmysle odseku (i) alebo (ii) tohto bodu Zmluvy, pričom v takomto prípade je Objednávateľ oprávnený uspokojiť sa zo Záruky počas plynutia záručnej doby v celej výške Záruky počas plynutia záručnej doby, ktorá bola Zhotoviteľom poskytnutá;
				3. Zhotoviteľ nepredloží bankovú záruku v súlade s požiadavkou podľa bodu 5.2.1(ii) tejto Zmluvy, pričom v takomto prípade je Objednávateľ oprávnený uspokojiť sa zo Záruky počas plynutia záručnej doby v celej výške Záruky počas plynutia záručnej doby, ktorá bola Zhotoviteľom poskytnutá;
				4. Zhotoviteľ nezabezpečí doplnenie Záruky počas plynutia záručnej doby v zmysle odseku (iii) tohto bodu Zmluvy, pričom Objednávateľ je oprávnený uspokojiť sa zo Záruky počas plynutia záručnej doby vždy v celej výške Záruky počas plynutia záručnej doby, ktorá bola Zhotoviteľom poskytnutá;
				5. Objednávateľ využije svoje právo na ukončenie zmluvy z dôvodu porušenia tejto Zmluvy Zhotoviteľom, pričom Objednávateľ je oprávnený uspokojiť sa zo Záruky počas plynutia záručnej doby v celej výške tejto záruky.
	1. Obsah ceny
		1. Zmluvné strany sa dohodli, že prípadné užívanie autorského diela v rozsahu podľa bodu 21.1 VOP je zahrnutá v Cene.

Zmluvné strany sa ďalej dohodli, že udelenie licencie v rozsahu podľa bodu 21.1 VOP je zahrnutá v cene.

Zmluvné strany sa ďalej dohodli, že udelenie licencie v rozsahu podľa bodu 21.3 VOP je zahrnutá v cene.

* + 1. Zhotoviteľ vyhlasuje, že sa úplne oboznámil s rozsahom, skutočným stavom a charakterom predmetu Diela a riadne zhodnotil a ocenil všetky práce trvalého alebo dočasného charakteru, ktoré sú potrebné na riadne splnenie jeho záväzkov vyplývajúcich z tejto Zmluvy a že pri ponúkaní ceny za Dielo Objednávateľovi:
			1. sa podrobne oboznámil s projektovou dokumentáciou, technickou špecifikáciou a touto Zmluvou, vrátane jej príloh,
			2. preveril miestne podmienky na stavenisku, resp. miesta realizácie Diela,
			3. v kalkulácii ceny za Dielo zohľadnil všetky technické podmienky a termíny dodávky v rozsahu stanovenom v projektovej dokumentácii, technickej špecifikácii a Zmluve,
			4. do ceny za Dielo zahrnul všetky práce, materiály a zariadenia potrebné na realizáciu Diela aj v prípade, že neboli stanovené v  projektovej dokumentácii, technickej špecifikácii a tejto Zmluve, ale charakter Diela si také práce, materiály a zariadenia vyžaduje v súlade s projektovou dokumentáciou, technickou špecifikáciou a touto Zmluvou,
			5. zohľadnil v dohodnutých zmluvných podmienkach v zmysle tejto Zmluvy všetky svoje požiadavky voči Objednávateľovi súvisiace s predmetom tejto Zmluvy, o ktorých v čase uzavretia Zmluvy vedel, alebo s prihliadnutím na všetky okolnosti mal alebo mohol vedieť.
		2. V prípade, že Zhotoviteľ je platiteľom DPH v SR, k cene za Dielo bude aplikovaná DPH podľa zákona č. 222/2004 Z.z. o DPH v znení neskorších predpisov (ďalej len „Zákon o DPH“) platného v deň vzniku daňovej povinnosti.
	1. Fakturačné podmienky
		1. Faktúra musí obsahovať všetky náležitosti v zmysle platnej legislatívy a ostatné požadované údaje v zmysle tejto Zmluvy.

 V prípade, ak Zhotoviteľ vyhotoví faktúru, ktorá nespĺňa náležitosti v zmysle platnej legislatívy alebo v zmysle tejto Zmluvy a Objednávateľovi z tohto dôvodu bude zo strany orgánov finančnej správy Slovenskej republiky vyrubená pokuta alebo budú uplatnené iné sankcie (napríklad neuznanie nároku na odpočet DPH, dorubenie DPH a pod.), Objednávateľ má právo vyfakturovať Zhotoviteľovi náhradu škody vo výške takto vyrubenej pokuty alebo iných sankcií a Zhotoviteľ má povinnosť takúto faktúru Objednávateľovi uhradiť.

* + 1. Ak má Zhotoviteľ s Objednávateľom uzatvorenú platnú Dohodu o elektronickom doručovaní faktúr, doručovanie faktúr ( a dokladov v takej dohode definovaných) sa riadi takouto osobitnou dohodou.

V opačnom prípade je Zhotoviteľ povinný zasielať faktúry pre Objednávateľa na adresu:

 **Slovenské elektrárne, a.s.**

 **Odbor fakturácie**

 **Závod Atómové elektrárne Mochovce**

 **P.O.BOX 11**

 93539 Mochovce

* 1. Platobné podmienky

Splatnosť faktúry

Lehota splatnosti faktúry je **60 dní odo dňa doručenia** faktúry Objednávateľovi na adresu podľa bodu 5.4.2 tejto Zmluvy.

* 1. Zádržné
		1. **Zádržné**

Z každej faktúry vystavenej Zhotoviteľom je Objednávateľ oprávnený zadržať **10**% z fakturovanej sumy. Zadržaná suma bude uvoľnená do **30** dní po odovzdaní a prevzatí Diela, a to za podmienky, že prípadné vady a nedorobky uvedené v Preberacom protokole budú odstránené a ich odstránenie bude Objednávateľom písomne potvrdené. Zádržné bude Objednávateľovi slúžiť na zabezpečenie riadneho a včasného splnenia akýchkoľvek záväzkov Zhotoviteľa podľa Zmluvy (najmä na zabezpečenie riadneho a včasného zhotovenia Diela), ako aj na prípadnú náhradu škôd, jednotlivých zmluvných pokút a sankcií, ako aj iných oprávnených nárokov Objednávateľa v prípade porušenia zmluvných povinností zhotoviteľa.

Ostatné podmienky súvisiace s týmto článkom Zmluvy sú uvedené v Prílohe č. 1 – VOP, článok VII. Cena, fakturačné a platobné podmienky, ako aj článok VIII. Daňové podmienky.

1. vykonanie diela
	1. Miesto vykonania Diela

Miestom vykonania Diela je:

SE, a.s., závod Jaslovské Bohunice, 919 31 Jaslovské Bohunice

* 1. Miesto odovzdania a prevzatia Diela

Miestom odovzdania a prevzatia Dielaje:

SE, a.s., závod Jaslovské Bohunice, 919 31 Jaslovské Bohunice

* 1. Pracovníci vykonávajúci predmet plnenia

Zhotoviteľ sa zaväzuje, že predmet plnenia bude vykonávaný pracovníkmi, ktorí majú odbornú spôsobilosť v súlade s právnymi predpismi Slovenskej republiky a s požiadavkami Objednávateľa v zmysle Technickej špecifikácie tvoriacej Prílohu č. 2 tejto Zmluvy.

Zhotoviteľ je povinný predložiť Manažérovi Zmluvy za Objednávateľa finálny Zoznam pracovníkov najneskôr 30 dní pred začatím vykonávania plnenia v zmysle Zmluvy, pokiaľ Zmluva nebola uzatvorená neskôr, spolu s dokladmi preukazujúcimi splnenie požiadaviek na odbornú spôsobilosť za tých pracovníkov, za ktorých neboli predložené. V prípade nedodržania lehoty uvedenej v prechádzajúcej vete si Objednávateľ môže uplatniť voči Zhotoviteľovi zmluvnú pokutu v zmysle bodu 10.1.2 Zmluvy.

V priebehu vykonávania predmetu plnenia je zmena pracovníka vykonávajúceho predmet plnenia podmienená preukázaním splnenia požiadaviek na technickú a odbornú spôsobilosť zo strany Zhotoviteľa v rovnakom rozsahu, v akom bola preukázaná za pôvodného pracovníka. Manažér Zmluvy za Objednávateľa na základe predložených dokladov posúdi splnenie požiadaviek a v prípade, že stanovené požiadavky boli splnené, schváli zmenu pracovníka vykonávajúceho predmet plnenia, a to formou zápisu v Denníku, resp. iným záznamom. Objednávateľ si vyhradzuje právo odmietnuť pracovníka, ak bol pracovník hodnotený zo strany Objednávateľa s výsledkom „nedostatočný“.

* 1. Vykonanie Diela

Zhotoviteľ sa zaväzuje urobiť všetko potrebné pre riadne a včasné vykonanie Diela (t.j. vykonať všetky výkony potrebné pre riadne a včasné vykonanie a ukončenie Diela) tak, aby vykonané Dielo riadne zodpovedalo v celom rozsahu všetkým platným právnym predpisom. Pokiaľ sa počas vykonávania Diela vyskytnú podstatné skutočnosti, o ktorých Zmluvné strany vopred nemali vedomosť, Zhotoviteľ je povinný bez zbytočného odkladu ihneď na mieste pri vykonávaní Diela o týchto skutočnostiach informovať Objednávateľa a tieto skutočnosti uviesť aj do Denníka, ak je vedený. Ak Zhotoviteľ tieto skutočnosti neoznámi Objednávateľovi podľa predchádzajúcej vety, Objednávateľ nie je povinný akceptovať žiadne pripomienky k neskôr zisteným skutočnostiam a platí, že tieto boli Zhotoviteľovi známe pred uzavretím Zmluvy.

* 1. Kontroly a skúšky

Zhotoviteľ je povinný Dielo pred jeho odovzdaním podrobiť skúškam alebo technickej kontrole (ďalej len „Skúška“) podľa podmienok uvedených v ustanoveniach bodu 9.2.5 VOP, ktoré tvoria Prílohu č. 1 k tejto Zmluve.

* 1. Lehota dodania a prevzatia Diela
		1. Zhotoviteľ sa zaväzuje začať vykonávať Diela od prvého dňa účinnosti Zmluvy a zhotoviť Dielo v nasledovných termínoch:

|  |  |  |
| --- | --- | --- |
| **Platobný míľnik č.** | **Predmet Platobného míľnika** | **Termín zhotovenia** |
| 1 | Plnenie podľa bodu 1.2.1 Zmluvy pre 1. a 2. DieloProjektová dokumentácia – návrh Projektová dokumentácia – schválená po pripomienkovaní | 31.10.2021Do 15.1.2022 |
| 2 | Plnenie podľa bodu 1.2.2, 1.2.6 a 1.2.7 Zmluvy pre 1. Dielo | Do 31.5.2022 |
| 3 | Plnenie podľa bodu 1.2.3, 1.2.6 a 1.2.7 Zmluvy pre 2. Dielo | Do 5.7.2022 |
| 4 | Plnenie podľa bodu 1.2.4, 1.2.6 a 1.2.7 Zmluvy pre 2. Dielo | Do 15.4.2023 |
| 5 | Plnenie podľa bodu 1.2.5, 1.2.6 a 1.2.7 Zmluvy pre 1. a 2. Dielo | Do 15.4.2024 |
| 6 | Plnenie podľa bodu 1.2.8 Zmluvy pre 1. a 2. Dielo | Do 31.10.2024 |

* + 1. Termíny uvedené v tomto bode Zmluvy musia byť Zhotoviteľom presne dodržané tak, aby akýmkoľvek spôsobom neboli ovplyvnené, posunuté, resp. oneskorené práce na vykonávaní Diela Zhotoviteľom.
		2. V prípade, ak Zhotoviteľ nie je schopný splniť uvedené termíny v bežnom pracovnom čase, je povinný samostatne, ako aj na príkaz Objednávateľa zabezpečiť zhotovovanie Diela vo viacerých zmenách, resp. nadčasových hodinách bez toho, aby tým Objednávateľovi vznikli dodatočné náklady. Dohodnutá cena za Dielo sa v takýchto prípadoch nemení.
		3. Objednávateľ má právo uplatniť si voči Zhotoviteľovi zmluvnú pokutu v zmysle bodu 15.2 VOP aj v prípade, že Zhotoviteľ je v omeškaní s dodržaním termínu Platobného míľnika, a to bez ohľadu na skutočnosť, či neskoršie termíny/Platobné míľniky boli alebo neboli Zhotoviteľom dodržané.
	1. Prevzatie Diela
		1. O prevzatí Diela sa spíše **Preberací protokol**, ktorý podpíšu obe Zmluvné strany a ktorý bude obsahovať:
* popis Diela,
* potvrdenie o vykonaní predpísaných testov/Skúšok,
* zoznam odovzdávaných dokumentov,
* kód tovaru podľa Spoločného colného sadzobníka v prípade, ak súčasťou Diela je aj dodanie tovaru,
* v prípade prevzatia posledného Diela vykonávaného na základe tejto Zmluvy aj údaj o počte nevrátených vstupných identifikačných kariet alebo preukazov (ďalej len „**IDK vstupu**“) pridelených pracovníkom Zhotoviteľa,
* čitateľné mená a priezviská a podpisy Manažérov Zmluvy za obidve Zmluvné strany v zmysle bodu 4.2 tejto Zmluvy,
* dátum prevzatia Diela Objednávateľom,
* miesto prevzatia Diela.
	+ 1. Zhotoviteľ je povinný najneskôr pri prevzatí Diela zo strany Objednávateľa odovzdať Objednávateľovi ostatné doklady, ktoré sú potrebné na prevzatie a na užívanie Diela, v zmysle bodu 1.4 tejto Zmluvy.

Ostatné podmienky súvisiace s týmto článkom Zmluvy sú uvedené v Prílohe č. 1 – VOP, článok IX. Vykonanie plnenia.

1. Subdodávatelia

Zhotoviteľ bude vykonávať Diela bez účasti subdodávateľov / aj prostredníctvom nasledovných subdodávateľov:

|  |  |  |  |
| --- | --- | --- | --- |
| Názov subdodávateľa | IČO | Predmet plnenia | podiel na celk. cene prác (%)\* |
|  |  |  |  |
|  |  |  |  |
|  |  |  |  |
| Spolu: |  |

Poznámka:

\* údaj sa neuvádza v prípade, že ide o živnostníka

Ostatné podmienky súvisiace s týmto článkom Zmluvy sú uvedené v Prílohe č. 1 – VOP, článok X. Subdodávatelia.

1. Náhrada škody

Ustanovenia týkajúce sa náhrady škody sú uvedené v Prílohe č. 1 – VOP, článok XIII. Zodpovednosť za škodu.

1. Záruka a zodpovednosť za vady

Ustanovenia týkajúce sa záruky a zodpovednosti za vady sú uvedené Prílohe č. 1 – VOP článok XIV. Záruka a zodpovednosť za vady.

1. zmluvné pokuty a sankcie

Ustanovenia týkajúce sa zmluvných pokút a sankcií sú uvedené v Prílohe č. 1 – VOP, článok XV. Zmluvné pokuty a sankcie.

* 1. Zmluvné pokuty
		1. V prípade, že Zhotoviteľ nepredloží plán kvality dodávky alebo plán kvality vybraného zariadenia na odsúhlasenie Objednávateľovi do 30 dní od podpisu Zmluvy v zmysle bodu 18.2.8 VOP, môže si Objednávateľ uplatniť u Zhotoviteľa zmluvnú pokutu vo výške **800,- EUR bez DPH**.
		2. V prípade, že Zhotoviteľ nepredloží Objednávateľovi Zoznam pracovníkov v zmysle bodu 6.3 Zmluvy v lehote 30 dní, môže si Objednávateľ uplatniť voči Zhotoviteľovi zmluvnú pokutu vo výške **400,- EUR bez DPH**.
		3. V prípade porušenia povinnosti Zhotoviteľa v zmysle bodu 16.1 Zmluvy, môže si Objednávateľ uplatniť voči Zhotoviteľovi zmluvnú pokutu vo výške:

|  |  |
| --- | --- |
| Porušenie v zmysle bodu zmluvy | Suma zmluvnej pokuty |
| 16.1 (i) | 15.000,-EUR za každý takýto prípad |
| 16.1 (ii) | 15.000,-EUR |
| 16.1 (iii) | 500,- EUR za každý deň neposkytnutia súčinnosti, pričom za neposkytnutie súčinnosti sa považuje ak Zhotoviteľ neposkytne požadovanú súčinnosť Banke do 10 pracovných dní od doručenia žiadosti Zhotoviteľovi |

1. prerušenie prác a ukončenie zmluvy
	1. Odstúpenie od Zmluvy z dôvodov na strane Zhotoviteľa
		1. Zmluvné strany sa pre účely tejto Zmluvy dohodli, že nepodstatným porušením tejto Zmluvy podľa bodu 16.4 b) VOP, ktoré tvoria Prílohu č. 1 k tejto Zmluve, na základe ktorého je Objednávateľ oprávnený od tejto Zmluvy odstúpiť, sa rozumie aj porušenie povinností Zhotoviteľa podľa bodu 16.1 tejto Zmluvy.

Ostatné podmienky súvisiace s týmto článkom Zmluvy sú uvedené v Prílohe č. 1 – VOP, článok XVI. Prerušenie prác a ukončenie Zmluvy a článok XVII. Okolnosti vylučujúce zodpovednosť / vyššia moc.

1. systémy manažérstva dodávateľa
	1. Systém manažérstva bezpečnosti

Zhotoviteľ je povinný pre účely tejto Zmluvy disponovať funkčným systémom manažérstva bezpečnosti, ktorý zodpovedá požiadavkám OHSAS 18001. Ostatné podmienky súvisiace s týmto článkom Zmluvy sú uvedené v Prílohe č. 1 – VOP, článok XVIII. Systémy manažérstva dodávateľa.

* 1. Systém environmentálneho manažérstva

Zhotoviteľ je povinný pre účely tejto Zmluvy disponovať funkčným systémom environmentálneho manažérstva, ktorý zodpovedá požiadavkám ISO 14001. Ostatné podmienky súvisiace s týmto článkom Zmluvy sú uvedené v Prílohe č. 1 – VOP, článok XVIII. Systémy manažérstva dodávateľa.

1. Poistenie

Zhotoviteľ je povinný získať a počas celej doby platnosti Zmluvy udržiavať a na požiadanie Objednávateľa preukázať poistenie zodpovednosti za škodu do výšky ceny za zhotovené Diela podľa bodu 5.1.2 Zmluvy.

Ostatné podmienky súvisiace s týmto článkom Zmluvy sú uvedené v Prílohe č. 1 – VOP, článok XX. Poistenie.

1. Dôvernosť informácií

Ustanovenia týkajúce sa dôvernosti informácií sú uvedené v Prílohe č. 1 – VOP, článok XXII. Dôvernosť informácií a kybernetická bezpečnosť.

1. súdna príslušnosť

Ustanovenia týkajúce sa súdnej príslušnosti sú uvedené v Prílohe č. 1 – VOP, článok XXIX. Spory.

1. osobitné ustanovenia
	1. Osobitné záväzky Zhotoviteľa voči Banke
		1. Zmluvné strany týmto berú na vedomie nižšie uvedené skutočnosti:
			1. plnenie predmetu tejto Zmluvy je súčasťou komplexného projektu súvisiaceho s investičným programom Objednávateľa, ktorý zahŕňa úpravy a výmeny zariadení a systémov, ako aj výmeny a rekonštrukčné práce na prevádzkovaných blokoch jadrových elektrární Bohunice a jadrových elektrární Mochovce za účelom zlepšenia ich spoľahlivosti, ako aj zvýšenia úrovne priemyselnej a jadrovej bezpečnosti (ďalej len „**Projekt**“);
			2. financovanie Projektu je okrem iných zdrojov zabezpečené aj v spolupráci s Európskou investičnou bankou (European Investment Bank), so sídlom na adrese 100 blvd Konrad Adenauer, Luxemburg, L-2950 Luxembursko (ďalej len „**Banka**“);
			3. na základe zmluvy uzatvorenej s Bankou, je Objednávateľ povinný zmluvne zabezpečiť záväzky Zhotoviteľa uvedené v nasledovnom odseku.
		2. Záväzky Zhotoviteľa uvedené v bodoch (i) až (iii) nižšie zostávajú v platnosti a zaväzujú Zhotoviteľa do 31.12.2025, alebo aj po tomto dátume, a to do doby oznámenej Objednávateľom písomným oznámením doručeným Zhotoviteľa:
			1. Ak Zhotoviteľ v súvislosti s Projektom získa hodnoverným spôsobom vedomosť o obvinení, sťažnosti, alebo inej informácii vo vzťahu k trestnému činu, ktorý má charakter podvodu, korupcie, nátlaku, tajnej dohody, obštrukcie, prania špinavých peňazí, alebo financovania terorizmu, je povinný bez zbytočného odkladu oznámiť tieto informácie Banke.
			2. Zhotoviteľ je povinný riadne uchovávať účtovné záznamy a dokumenty o všetkých finančných transakciách a výdavkoch v súvislosti s plnením podľa tejto Zmluvy.
			3. V prípade výskytu podozrenia o spáchaní trestného činu súvisiaceho s Projektom, Zhotoviteľ je povinný strpieť, a poskytnúť Banke potrebnú súčinnosť na preskúmanie všetkých účtovných záznamov a dokumentov, ktoré súvisia s Projektom, ako aj umožní Banke urobiť si kópie účtovných záznamov a dokumentov, všetko v rozsahu ktorý nie je v rozpore s aplikovateľnými právnymi predpismi.
	2. Doložka o partnerstve

Zhotoviteľ berie na vedomie, že podpisom tejto Zmluvy je povinný rešpektovať ustanovenia Doložky o partnerstve, verzia 1/10/2014, ktorej znenie je zverejnené na internetovej stránke:

<http://www.seas.sk/obstaravanie>

a vyhlasuje, že sa s predmetom Doložky o partnerstve oboznámil, jej obsah je mu známy a berie na vedomie skutočnosť, že Doložka je pre neho záväzná.

* 1. Ponuka zamestnania

Objednávateľ a Zhotoviteľ sa dohodli, že počas plnenia tejto Zmluvy a počas šiestich mesiacov od ukončenia plnenia podľa tejto Zmluvy, nebude Zhotoviteľ priamo či nepriamo ponúkať zamestnanie zamestnancom Objednávateľa, ktorí sa podieľali na plnení tejto Zmluvy. V prípade porušenia tejto povinnosti ide o podstatné porušenie Zmluvy a Objednávateľ je oprávnený uplatniť si zmluvnú pokutu vo výške **3.300,- EUR bez DPH** za každé preukázané porušenie tohto zákazu.

* 1. Ochrana citlivých informácií podľa Atómového zákona

Zmluvné strany berú na vedomie, že pri plnení tejto Zmluvy môžu byť medzi Zmluvnými stranami vzájomne sprístupnené citlivé informácie, ktoré podliehajú ochrane podľa Atómového zákona. Citlivé informácie alebo dokumentácia obsahujúca citlivé informácie nesmú byť zverejnené, nesmú byť poskytnuté tretej strane a Zmluvné strany majú povinnosť postupovať tak, aby počas plnenia Zmluvy bolo poskytnutie informácií jednotlivým osobám limitované len na poskytnutie nevyhnutných informácií pre plnenie podľa tejto Zmluvy. Zmluvné strany sa dohodli, že v pochybnostiach sa predpokladá, že každá informácia má citlivý charakter podľa § 3 ods. 14 Atómového zákona. Ak Zhotoviteľ poruší ustanovenia podľa tohto bodu, bude sa takéto porušenie povinností posudzovať ako únik dôvernej informácie a za takéto porušenie Zmluvy si Objednávateľ môže uplatniť zmluvnú pokutu podľa bodu 15.8 VOP, ktoré tvoria Prílohu č. 1 k tejto Zmluve.

* 1. Dokumentácia poskytnutá Objednávateľom

Výkresová dokumentácia poskytnutá Objednávateľom Zhotoviteľovi na účely realizácie Diela podľa tejto Zmluvy nesmie byť rozmnožovaná ani iným spôsobom rozširovaná a môže byť použitá, iba pre potreby plnenia predmetu tohto Diela. Pokiaľ bude Zhotoviteľovi Objednávateľom poskytnutá papierová projektová dokumentácia, Zhotoviteľ sa zaväzuje vrátiť Objednávateľovi poskytnutú dokumentáciu s dodaním realizačnej dokumentácie Zhotoviteľom podľa tejto Zmluvy.

záverečné USTANOVENIA

* 1. Prílohy

Neoddeliteľnou súčasťou tejto Zmluvy sú nasledovné prílohy:

Príloha č. 1 – Všeobecné obchodné podmienky spoločnosti Slovenské elektrárne, a.s., verzia **01.12.2020**

Príloha č. 2 - Technická špecifikácia

Príloha č. 3 – Kalkulácia ceny

Príloha č. 4 – Všeobecné technické podmienky plnenia v Slovenských elektrárňach, a.s. (závody), verzia **01.12.2020**

Príloha č. 5 – Vyhlásenie o daňovej pozícii a prepojenosti (zahraničný dodávateľ) / Vyhlásenie o prepojenosti (tuzemský dodávateľ)

Príloha č. 6 – Formulár – Banková záruka

Príloha č. 7 – Formulár – Menný zoznam pracovníkov

Príloha č. 8 – Čestné vyhlásenie

* 1. Vyhotovenia

Táto Zmluva je vyhotovená v **2** vyhotoveniach, z ktorých každá Zmluvná strana dostane **jedno** vyhotovenie.

* 1. Prejav vôle

Zmluvné strany vyhlasujú, že si túto Zmluvu pred je podpisom prečítali, že bola uzavretá podľa ich pravej a slobodnej vôle, určite, vážne, zrozumiteľne a nie v tiesni, ani za nápadne nevýhodných podmienok, že jej obsahu rozumejú a na znak súhlasu ju bez akýchkoľvek výhrad pri plnom vedomí podpisujú.

|  |
| --- |
| V \_\_\_\_\_\_\_\_\_\_\_\_\_\_\_\_\_\_\_, dňa \_\_\_\_\_\_ V \_\_\_\_\_\_\_\_\_\_\_\_\_\_\_\_\_\_\_, dňa \_\_\_\_\_\_ |
| V mene a za Zhotoviteľa: |  | V mene a za Objednávateľa: |
|  |  | **Slovenské elektrárne, a.s.** |
| Meno a priezvisko Funkcia |  | Meno a priezviskoFunkcia |
|  |  |  |
| MenoFunkcia |  | MenoFunkcia |